এরপর আসলাম কুখ্যাত ডাকাত দেবী সিংয়ের নশীপুর রাজবাড়িতে। দক্ষিনা প্রত্যেকের দশ টাকা। বেশ বিশাল মহল, আজ দুর্দশাগ্রস্ত। এখানে এক গাইড কুড়ি টাকা নিয়ে বুঝিয়ে দিলেন। এক অত্যাচারী লম্পট লোকের কাহিনী এবং তার কিছু চিহ্ন এখনো দেয়ালে, মেঝেতে বর্তমান। মন্বতর ও তার পাপী মনে কোনো অনুতাপ আনেনি। হিরাবাই-এর ছবি কতটা সত্য বহন করে জানা নেই। তবে সেই খাজনা আদায়ের খাতাগুলি আজও বুকে আতঙ্ক জাগায়। ইনি আবার দেবী ভবানীর মূর্তি প্রতিষ্ঠা করে মন্দির নির্মাণ করেন। এখানে একটি সংগ্রহশালা আছে এবং বর্তমান এক শিল্পীর কিছু কাজ চোখে পড়ার মতো। কিছু ছবি তোলা হলো কারণ হাজারদুয়ারী-এর অনুকরণে এটি নির্মাণ করেন দেবী সিংহের ভাইপো বা দত্তক পুত্র বলবন্ত সিং।